CELEX: 32015D0226
Language: da
Date: 2015-02-11 00:00:00
Title: Kommissionens gennemførelsesafgørelse (EU) 2015/226 af 11. februar 2015 om ændring af gennemførelsesafgørelse 2012/535/EU for så vidt angår definitionen af modtageligt træ og de foranstaltninger, der skal træffes i afgrænsede områder (meddelt under nummer C(2015) 645)

13.2.2015   
            
            
               DA
            
            
               Den Europæiske Unions Tidende
            
            
               L 37/21
            
         KOMMISSIONENS GENNEMFØRELSESAFGØRELSE (EU) 2015/226
   af 11. februar 2015
   om ændring af gennemførelsesafgørelse 2012/535/EU for så vidt angår definitionen af modtageligt træ og de foranstaltninger, der skal træffes i afgrænsede områder
   
      
         (meddelt under nummer C(2015) 645)
      
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 16, stk. 3, fjerde punktum, og
   ud fra følgende betragtninger:
   
               (1)
            
            
               Anvendelsen af Kommissionens gennemførelsesafgørelse 2012/535/EU (2) har ført til den konklusion, at definitionen af modtageligt træ bør omfatte træ af nåletræer (Coniferales), der ikke har bevaret sin naturlige runde form, bistader og fugleredekasser, idet der tages hensyn til de særlige risici, der er forbundet med den hyppige flytning af bistader og fugleredekasser. Endvidere bør træ, som har været underkastet forarbejdning for at fjerne risikoen for angreb af fyrrevednematode, ikke være omfattet af denne definition.
            
         
               (2)
            
            
               I betragtning af vektorens karakter bør alle fældede modtagelige planter og fældningsrester i stødpudezoner straks fjernes.
            
         
               (3)
            
            
               Det bør præciseres, at afbarket træ, som har været underkastet en passende varmebehandling i henhold til gennemførelsesafgørelse 2012/535/EU, også kan flyttes inden for vektorens flyvningssæson.
            
         
               (4)
            
            
               Gennemførelsesafgørelse 2012/535/EU bør derfor ændres i overensstemmelse hermed.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   I gennemførelsesafgørelse 2012/535/EU foretages følgende ændringer:
   
               1)
            
            
               Artikel 1, litra b), affattes således:
               
                           »b)
                        
                        
                           »modtageligt træ«: træ af nåletræer (Coniferales), der henhører under et af følgende numre:
                           
                                       i)
                                    
                                    
                                       træ i henhold til artikel 2, stk. 2, i direktiv 2000/29/EF
                                    
                                 
                                       ii)
                                    
                                    
                                       træ, der ikke har bevaret sin naturlige runde form
                                    
                                 
                                       iii)
                                    
                                    
                                       træ i form af bistader og fugleredekasser.
                                    
                                 
                     Med modtageligt træ menes der ikke opsavet træ og opsavede stammer af Taxus L. og Thuja L. og heller ikke træ, som har været underkastet forarbejdning for at fjerne risikoen for angreb af fyrrevednematode.«
            
         
               2)
            
            
               Artikel 13, stk. 1, litra d), affattes således:
               
                           »d)
                        
                        
                           mærkning i overensstemmelse med bilag II til FAO's International Standard for Phytosanitary Measures nr. 15, jf. bilag III, afdeling 1, punkt 2, litra b, og punkt 3, litra b), og bilag III, afdeling 2, punkt 3, af bistader, fugleredekasser og emballeringsmateriale af træ, der er behandlet på det pågældende behandlingsanlæg i overensstemmelse med henholdsvis litra a) og c).«
                        
                     
         
               3)
            
            
               Artikel 14, stk. 1, affattes således:
               »1.   Medlemsstater, på hvis territorium der findes et afgrænset område, giver producenter af emballeringsmateriale af træ, bistader og fugleredekasser, som har passende udstyr hertil, tilladelse til i overensstemmelse med bilag II til FAO's International Standard for Phytosanitary Measures nr. 15 at mærke det emballeringsmateriale af træ, bistader og fugleredekasser, som de producerer af træ, der er behandlet på et godkendt behandlingsanlæg og er ledsaget af det i direktiv 92/105/EØF omhandlede plantepas.
               Producenterne benævnes i det følgende »godkendte producenter af emballeringsmateriale af træ«.«
            
         
               4)
            
            
               Bilag I, II og III ændres som angivet i bilaget til denne afgørelse.
            
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 11. februar 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 169 af 10.7.2000, s. 1.
   
      (2)  Kommissionens gennemførelsesafgørelse 2012/535/EU af 26. september 2012 om nødforanstaltninger til forebyggelse af spredning af Bursaphelenchus xylophilus (Steiner et Buhrer) Nickle et al. (fyrrevednematoden) i Unionen (EUT L 266 af 2.10.2012, s. 42).
   
      BILAG
      I bilagene til gennemførelsesafgørelse 2012/535/EU foretages følgende ændringer:
      
                  1)
               
               
                  I bilag I indsættes følgende punkt 9a:
                  
                              »9a.
                           
                           
                              Medlemsstaterne identificerer fældede modtagelige planter, der ikke er omfattet af punkt 7, 8 og 9, i hele stødpudezonen. Medlemsstaterne fjerner disse planter og deres fældningsrester, idet der tages alle nødvendige forholdsregler for at undgå, at fyrrevednematoden og dens vektor tiltrækkes.«
                           
                        
            
                  2)
               
               
                  I bilag II indsættes følgende punkt 3a:
                  
                              »3a.
                           
                           
                              Medlemsstaterne identificerer også andre fældede modtagelige planter end dem, der er omhandlet i punkt 3, litra b), i alle stødpudezonerne. Medlemsstaterne fjerner disse planter og deres fældningsrester, idet der tages alle nødvendige forholdsregler for at undgå, at fyrrevednematoden og dens vektor tiltrækkes.«
                           
                        
            
                  3)
               
               
                  I bilag III affattes afdeling 1, punkt 2, litra b) og c), således:
                  
                              »b)
                           
                           
                              Det ledsages af det i direktiv 92/105/EØF omhandlede plantepas udstedt af et godkendt behandlingsanlæg. For så vidt angår modtageligt træ i form af bistader og fugleredekasser ledsages det af det pågældende plantepas, eller det mærkes i overensstemmelse med bilag II til FAO's International Standard for Phytosanitary Measures nr. 15.
                           
                        
                              c)
                           
                           
                              Hvis det ikke er afbarket, flyttes det enten uden for vektorens flyvningssæson eller med en beskyttende tildækning for at sikre, at der ikke kan ske angreb af fyrrevednematoden eller vektoren.«